钦定古今图书集成/历象汇编/庶征典/第140卷 > 《汉书》 > 《五行志》
## 钦定古今图书集成/历象汇编/庶征典/第140卷 > 《汉书》 > 《五行志》

传曰：“貌之不恭，是谓不肃，厥咎狂，厥罚恒雨，厥极恶。”
时则有下体生上之痾。人君行己，体貌不恭，怠慢骄
蹇，则不能敬万事，失在狂易，故其咎狂也。水伤百谷，
衣食不足，则奸宄并作，故其极恶也。一曰：民多被刑，
或形貌丑恶亦是也。上失威仪，则下有贼臣害君上
者，故有下体生于上之痾。刘歆《貌传》曰：“有鼻痾。
言之”不从，是谓不艾，厥咎僭，厥罚恒阳，厥极忧，时则
有口舌之痾，人多病口喉咳者。

视之不明，是谓不悊，厥咎舒，厥罚恒奥，厥极疾。时则
有目痾。离为火，为目及人，则多病目者，故有目痾。火
色赤。凡视伤者病火气，火气伤则水沴之。京房《易传》
曰：“尊卑不别，厥妖生女赤毛。”

听之不聪，是谓不谋，厥咎急，厥罚恒寒，厥极贫。时则
有耳痾，及人则多病耳者，故有《耳痾》。

《传》曰：“思心之不。”是谓不圣，厥咎霿，厥罚恒风，厥极
凶短折，时则有心腹之痾。常风伤物，故其极凶短折
也。伤人曰凶，禽兽曰短，草木曰折，一曰凶夭也。兄丧
弟曰短，父丧子曰折，及人则多病心腹者，故有心腹
之痾也。

皇之不极，是谓不建。厥咎眊，厥罚恒阴，厥极弱。时则
有下人伐上之痾。人君貌、言、视、听、思、心，五事皆失，不
得其中，则不能立万事。失在眊悖，君乱且弱，不有明
王之诛，则有篡弑之祸，故有下人伐上之痾。刘歆《皇
极传》曰“有下体生上之痾”说，以为下人伐上，天诛已
成，不得复为痾云。

《京房易传》曰：“女子化为丈夫，兹谓阴昌，贱人为王；丈
夫化为女子，兹谓阴胜，厥咎亡。一曰：男化为女，宫刑
滥也；女化为男，妇政行也。”

“干父之蛊”，有子考无咎。子三年不改父道，思慕不皇亦重见先人之非，不则为私，厥妖人死复生。一曰：至
阴为阳，下人为上。

《睽孤》，见豕负涂，厥妖人生两头。下相攘善。妖亦同。人
若六畜，首目在下，兹谓亡上，正将变更。凡妖之作，以
谴失正，各象其类。二首，下不一也。足多，所任邪也。足
少，下不胜任，或不任下也。凡下体生于上，不敬也。“上
体生于下”，媟渎也。生非其类，淫乱也。人生而大上，速
成也。生而能言，好虚也。群妖推此类，不改乃成，凶也。
冢宰专政，厥妖人生角。妖言动众，兹谓不信。路将亡
人，司马死。